open-index/open-wikipedia-markdown huggingface dataset:
Лебед OB7

**Лебед OB7** — OB-здружение во нашата галаксија Млечен Пат во молекуларниот облак во соѕвездието Лебед, кој исто така ги содржи ѕвездородните области Лебед X, маглината Северна Америка и маглината Пеликан. Маглината Северна Вреќа Јаглен се наоѓа близу оваа област.

## Наводи




Категорија:Лебед (соѕвездие)
Категорија:Ѕвездени здруженија
Хемиски Кореспонденции

**„Хемиски Кореспонденции“** (англиски: *Chemistry Communications*) е научно списание кое го издава Кралското друштво за хемија. Списанието претходно излегувало под различни имиња: „Списание на Хемиското друштво D: Хемиски Кореспонденции“ (1969-1971) и „Списание на Хемиското друштво, Хемиски Кореспонденции“ (1971-1995). Списанието објавува трудови во сите области на хемијата. За каталогизација на ова списание се користи скратеницата *Chem. Comm.* 

Почнувајќи од 2012 година, списанието издава сто броеви секоја година. Во 2019 година, импакт факторот на ова списание бил 6,164. 

Од јуни 2015 година, извршен уредник на списанието е Филипа Рос,  a од февруари 2016 година, Д-р Вероник Гуверно постанува претседавач на редакцискиот одбор на списанието. 

## Библиографија

Категорија:Научни списанија
Црквата Гагра

**Црквата Гагра**, исто така позната како **Абаата** — рано средновековна христијанска црква во Гагра во Абхазија, Грузија. Една од најстарите цркви во Абхазија, таа е едноставна трикорабна базилика изградена во 6 век и реконструирана во 1902 година.

Црквата Гагра стои на територија на современата тврдина позната како Абаата, сега целосно урната. Изграден е од блокови од груб камен на камен. Главниот влез е од запад каде сенаоѓа нартекс. Сите три кораби се поврзани едни со други преку вратите. Главниот брод е осветлен преку три прозорци во јужниот ѕид и со еден прозорец, секој на западниот ѕид и во олтарот. Црквата има многу заеднички архитектонски одлики со слични базилики во источна Грузија. Црквата била целосно реконструирана во 1902 година по наредба на принцезата Евгенија Максимилиановна од Леухтенберг, сопруга на војводата Александар Петрович од Олденбург, член на руската империјална фамилија, која ја претворила Гагра во бања. На 9 јануари 1903 година беше осветена како Црква на Свети Ипатиј. Во исто време, старата тврдина Абаата била срушена за да се отвори патот кон изградба на хотел. Во советската ера, црквата се користела како музеј на старото оружје. Црквата беше подложена на некое реновирање во 2007 година и беше обновена за христијанска употреба во 2012 година.

Црквата Гагра е впишана на списокот на Групи на споменици со национално значење.

## Белешки

## Наводи

Категорија:Координати на Википодатоците
Категорија:Цркви во Апхазија
Палатата Дадиани

**Палата Дадиани** и Архитектонски музеј е националниот музеј на Грузија кој се наоѓа во Зугдиди, Грузија. Оваа палата заедно со музејот се смета за една од најпознатите палати во Кавказ.

## Историја
Првата изложба на археолошките ископувања на древниот град Накалакеви ја подготвил мегрелски принцот Давид Дадиани и се одржала во 1840 година. Три палати го сочинуваат современиот музејски комплекс, од кои делови се, исто така, црквата "Блахерна Богородица" и ботаничката градина Зугдиди. Во историскиот и архитектонскиот музеј на Дадиани се наоѓаат некои експонати од природното културно наследство на Грузија - богатството на Тагилони, Богородица света вест, иконата на кралицата Бордохан - мајка на кралицата Тамар од Џорџија, ракописи од 13-14 век, минијатури, спомен моштите на династијата Дадиани и предметите поврзани со царот на Франција Наполеон Бонапарт - кои биле донесени во палатата од сопругот на ќерката на Давид Дадијани, принцот Ахил Мурат, внукот на сестрата на Наполеон Каролина.

Палатата била целосно трансформирана во музеј на 1 мај 1921 година, по иницијатива на грузискиот етнограф и геолог Акаки Шантурија.

## Археолошка колекција
Во почетокот на 1848 година принцот од Самегрело, Давид Дадиани, на своите гости им ја покажал археолошката и нумизматичка колекција од Нокалакеви, археолошко наоѓалиште во Самегрело. Некои од експонатите биле најдени од Давид Дадиани, а некои биле купени од него од доселениците во неговиот домен. Најважното археолошко ископување на Давид Дадијани било истражувањето на Нокалакеви - познато како Археополис во антиката.

## Наводи

## Надворешни врски

      
* 

Категорија:Координати на Википодатоците
Категорија:Музеи во Грузија
Галактичко јато

мини|десно|300п|Пет галаксии групирани заедно, само 600 милиони години по настанокот на вселената.
[мини|Галактичкото јато [IDCS J1426, оддалечено 10 милијарди светлосни години од Земјата. Има вкупна маса колку 500 трилиони наши сонца.]]
[мини|десно|250п|Образување на галактичкото хато [MRC 1138-262 (уметничка претстава).]]

**Галактичко јато** (или **јато галаксии**) — склоп сочинет од стотици до илјадници галаксии кои се меѓусебно сврзани под силата на гравитацијата Претставуваат најголемите гравитациски врзани структури во вселената и сè до 1980-тите се сметале за најголемите структури воопшто, пред откривањето на суперјатата. Гледани како целина, обично имаат 1014–1015 Сончеви маси. Една од нивните клучни одлики е внатрејатната средина, која се состои од загреан гас помеѓу галаксиите и температура од 2 до 15 keV, зависно од збирната маса на јатото. Помалите склопови на галаксии се нарекуваат галактички групи. Самите групи и јата можат да бидат групирани заедно, образувајќи суперјата.

Познати галактички јата во релативна близина се Девица, Печка, Херкул и Береникина Коса. Рамнило е главна составница на Големиот Привлекувач, кој претставува посебно голем збир од галаксии, чија маса е толку голема што влијае врз месното ширење на вселената. Позначајни јата во далечната вселена се SPT-CL J0546-5345 и SPT-CL J2106-5844, кои се најмасивните јата настаните во раниот развој на вселената. Во последните децении е утврдено дека тие се битни места на честично забрзување, откриено набљудувајќи ги нетоплинските расеани радиозрачења, како што се радиоореолите и радиоостатоците. Во многу галактички јата  се среќаваат и структури како студени предници на ударни бранови, утврдени со рендгенски набљудувања од опсеваторијата „Чандра“.

## Основни одлики
Галактичкото јато ги има следниве типични одлики:

* Опфаќа 100 до 1.000 галаксии, со врел гас кој оддава рендгенски зраци и колеми количества на темна материја
* Распореденоста на трите составници во јатото е приближно рамномерна.
* Вкупна маса од 1014 до 1015 Сончеви маси.
* Пречник од 2 до 10 мегапарсеци.
* Брзините на поединечните галаксии во него се движат од 800 до 1000&nbsp;км/с.

## Состав
Секое галактичко јато има три составни дела:

## Забележителни јата

## Поврзано
* Ејбелов каталог
* Галактичка група
* Метагалаксија
* Галактички групации и јата
* Список на Ејблови јата

## Наводи

## Надворешни врски

* Галактички јата — Голема руска енциклопедија  
* Јато галаксии — Енциклопедија Британика 


Категорија:Големоразмерна структура на вселената
AFGL 2591

**AFGL 2591** — ѕвездородна област во соѕвездието Лебед. Густиот облак од гас и прашина е причина да не може да се види внатрешноста на облак со оптички телескопи. Сликите во инфрацрвената светлина укажуваат на постоење на младо ѕвездено тело, со придружна оддавна маглина која наликува на конус кој произлегува од младата ѕвезда. Исто така јато од ѕвезди се создава во молекуларниот облак, но поголемиот дел од зрачењето произлегува од ѕвездата, AFGL 2591-VLA3.

Првично се мислело дека AFGL 2591 е единечна ѕвезда, масивна ѕвезда која исфрла облаци гас и прашина преку бројни настани. Се проценува дека е 10 пати помасивна од Сонцето и е на растојание од само 1.000 pc или 3.300 светлосни години.

## Наводи

Категорија:Лебед (соѕвездие)
Категорија:Молекуларни облаци
Категорија:Отсјајни маглини
Категорија:Ѕвездородни области
Алисон Марсден

**Алисон Марсден** (англиски: Alison Marsden, р. 9 јуни 1976 год.) е американски биоинженер. Таа е вонреден професор по педијатриска кардиологија, биоинженерство и машинско инженерство на Стенфордовиот универзитет.

## Живот и кариера
Марсден дипломира на програмата за машинско инженерство на Принстонскиот универзитет во 1998 година. Веднаш продолжува на постдипломски студии на Стенфордовиот универзитет, каде се стекнува со звањето магистер во 2000 година и постанува доктор на науки по машинско инженерство во 2005 година. Останува кратко време на истиот универзитет како пост-докторски научен соработник по педијатриска кардиологија и биоинженерство. Од 2007 до 2015 година предава на Универзитетот на Калифорнија во Сан Диего, а потоа се враќа како професор на универзитетот „Стенфорд.“ 

Истражувачката работа на Марсден е во областа на биомеханиката на кардиоваскуларниот систем. Таа работела на детални симулации од Берлинското срце, вештачки срцев имплант, со цел да го подобри дизајнот на оваа направа.

## Признанија
Професор Марсден е добитник на неколку награди од областа на истражувањето и наставната дејност. Таа е исто избран член на битни здруженија во нејзината струка:

*Друштвото за индустриска и применета математика (2018) 
*Американскиот институт за медицинско и биолошко инженерство (2018) 

## Библиографија

Категорија:Американски научници
Категорија:Апсолвенти на Принстонскиот универзитет
Категорија:Професори на Стенфордовиот универзитет
Категорија:Апсолвенти на Стенфордскиот универзитет
Категорија:Родени во 1976 година
Марго Херитсен

**Марго Хертруј Херитсен** (холандски: Margot Geertrui Gerritsen, р. во Клотинге, Зеланд, Холандија) е холандско-американски научник. Таа е професор по инженерство на енергетски ресурси и постар продекан за образовни иницијативи при Школата на науки за Земјата, енергетика и животна средина при Стенфордовиот универзитет.

## Живот и кариера
Марго Херитсен е родена во Холандија, каде и ги поминува раните години од својот живот. По магистрирањето во областа на применетата математика при Универзитетот за технологија во Делфт во 1990 година, таа ја напушта својата родна земја и работи низ северна Европа, Колорадо и Џорџија. Во 1997 година, докторира на Стенфордовиот универзитет во областа на бројчена математика и научни бројчени методи. Нејзин ментор за време на докторатот е професорот Џозеф Олиџер. По докторирањето, Херитсен кратко време е дел од наставно-истражувачкиот кадар при Оклендскиот универзитет во Нов Зеланд. Во 2001 година се враќа како професор на универзитетот „Стенфорд.“ 

Херитсен моментално живее во Скотс Вали, Калифорнија со својот партнер и син.

Нејзиното истражување е поврзано со компјутерската динамика на флуиди и бројчени симулации за производство на енергија од обновливи извори или фосилни горива. Професор Херитсен исто има работено на проблематики од областа на океанска динамика и дизајн на едреници.

## Признанија
Марго Херитсен е добитник на бројни награди и признанија за нејзината наставна и научно-истражувачка дејност. Меѓу најбитните се вбројуваат:

*Награда „Ричард В. Лајман“ на Стенфордовата алумни асоцијација (2014) 
* Избрана за член на Друштвото за индустриска и применета математика (2018) 
*Почесен докторат од Упсалскиот универзитет, Упсала, Шведска (2019) 

## Библиографија

Категорија:Американски научници
Категорија:Холандски научници
Категорија:Американци со холандско потекло
Категорија:Професори на Стенфордовиот универзитет
Категорија:Апсолвенти на Стенфордскиот универзитет
BD+43° 3654

**BD+43 3654** — масивен сјаен син суперџин, ѕвезда „бегалка“ во соѕвездието Лебед.

## Белези
BD+43 3654 е од спектрален тип O4If со маса околу 65 пати поголема од сончевата, и најверојатно 850.000 пати посјајна, и многу млада, возраст која се проценува на 2 милиони години. Нејзиното растојание до Сончевиот Систем се проценува на околу 1,45 килопарсеци (4.700 светлосни години) и се движи со голема брзина низ меѓуѕвездената средина, создавајќи лачен ударен бран.

## Потекло
Изучувањата на движењето и брзината на BD+43 3654 релативно во однос на другите ѕвезди во блискот, масивно ѕвездено здружение Лебед OB2 наведува н апомислата дека станува збор за ѕвезда „бегалка“, што ја прави да биде најмасивната „бегалка“ во Млечниот Пат (заедно со суперџиновите од спектрален тип O Ламбда Кефеј и Зета Крма).  Првично се тврдело дека експлозија на супернова во поранешниот двоен систем предизвикала BD+43 3654 да има голема брзина.

Подоцнежните истражувања покажуваат дека експлозијата на супернова не би создала услови за постоење на толку голема брзина. Земајќи предвид дека BD+43 3654 е помлада од останатите ѕвезди во Лебед OB2, понудено е друго сценарио во кое BD+43 3654 е масивен син скитник создаден меѓу средбата на два поранешни системи од двојни ѕвезди во јадрото на Лебед OB2. Во ова сценарио, по една од ѕвездите од секој од ситемите ќе експлодира како супернова што пак како остатоци по експлозиите ќе имаме пулсари. B2020+28 и B2021+51 се препознаени како овие пулсари, бидејќи нивната динамика укажува дека тие се исфрлени од Лебед OB2. Последица на подоцнежното сценарио е тоа што најсјајните и најмасивните ѕвезди во Лебед OB2 ќе бидат ѕвезди скитиници.

Друга теорија е дека ѕвездите со големи брзини можно е да ја добиле таа брзина при средба на масивна единечна ѕвезда со близок двоен систем. Ваквата средба се очекува да го насочи цвижењето на системот во спротивна насока од ѕвездата, но досега не е забележана толку масивна двојна ѕвезда која ќе соодвествува на сценариото за BD+43 3654.

## Наводи

Категорија:Сини суперџинови
Категорија:Ѕвезди со оддавни линии
Категорија:Сини заостанувачи
Категорија:Ѕвезди-бегалки
Категорија:Лебед (соѕвездие)
BD 43 3654
Категорија:2MASS-објекти
Лебед OB2-8A

**Лебед OB2 #8A** — двојнолиниски спектроскопски двоен систем со местоположба во центарот на здружението Лебед OB2 на растојание од 5.500 светлосни години.

## Откритие
Сè до 1951 година Лебед OB2 #8 била позната како анонимен каталошки податок во бонскиот преглед. Тогаш била препозната како една од неколкуте високосјајни блиски жешки ѕвезди во соѕвездието Лебед. Иако била попозната како Шулте #8A, бројот 8 првпат се спомнува во постари трудови.  Шулте ја означил групата како масивно ѕвездено здружение и ја поделил ѕвездата #8 четири составници, вклучувајчи ја и #8A.

## Систем
системот Лебед OB2 #8A содржи две масивни сѕвезди од спектрален тип O во меѓусебна орбита од 21,9 денови. Примарната е суперџин со  а секундарната е џиновска ѕвезда со . Се смета дека двете ѕвезди не разменуваат маса и нивните светлосни класи во здружението Лебед OB2 од околу O6 се поклопуваат со главната низа. Блиските ѕвезди Лебед OB2 #8B, #8C, и #8D, за кои првично се сметало дека се единечна ѕвезда се всушност масивни и сјајни ѕвезди од спектрален тип O.

## Наводи

## Надворешни врски
* 

Категорија:Лебед (соѕвездие)
Категорија:Ѕвезди со оддавни линии
Категорија:Астрономски рендгенски извори
Категорија:Сини џинови
BD+40 4227
101425
Категорија:Сини суперџинови
Категорија:Двојни ѕвезди
Категорија:2MASS-објекти
BD+40° 4210

**BD+40° 4210** — жешка сјајна џиновска ѕвезда сместена во соѕвездието Лебед.  Станува збор за ѕвезда од здружението Лебед OB2 и кандидат за променлива сјајна сина ѕвезда.

## Одлики
BD+40° 4210 е крајно зацрвенета и згасната ѕвезда поради вселенската прашина од Млечниот Пат и од оваа причина не е доволно истражена. Се утврдило дека станува збор за една од најсјајните ѕвезди во здружението Лебед OB2, со апсолутна величина од -7,66 и болометриска сјајност повеќе од 600.000 пати од онаа на Сонцето. Според спектралната класификација станува збор за ѕвезда од спектрален тип B1III, но со некои недостатоци меѓу кои плитки линии и широкопојасно оддавање.  И покрај џиновската сјајна класа,сјајноста е крајно висока, сместувајќи ја во близина на S Златна Рипка нестабилен појас исполнет со променливи сјајни сини ѕвезди. Нејзиниот сјај се менува за величина 0,1 за временски период од 100 денови.

BD+40° 4210 е со местоположба 4,8 парсеци од ѕвездата кандидат за променлив сјаен син џин G79.29+0.46 и веројатно на исто растојание од Земјата, бидејќи и за двете се претпоставува дека се членови на Лебед OB2; сепак, за разлика од другата ѕвезда која е опколена со широка налик на прстен маглина, околу BD+40° 4210 не постои маглина.

## Наводи

Категорија:Лебед (соѕвездие)
Категорија:Бело-сини џинови
BD+40 4210
Категорија:Сјајни сини променливи ѕвезди
Категорија:2MASS-објекти
Веј Каи

**Веј Каи**, или оригинално **Веј Цаи**, (кинески:蔡巍, англиски: Wei Cai) е кинеско-американски професор по машинско инженерство на Стенфордовиот универзитет.

## Животен пат
Каи во 1995 година дипломира на отсекот за оптоелектроника при Универзитетот за наука и технологија „Хуаѓонг“ во провинцијата Хубеи, НР Кина. Своето образование го продолжува во САД, каде во 2001 година докторира во областа на јадреното инженерство при Институтот за технологија на Масачусетс во Кембриџ, Масачусетс, САД. Работи кратко време како пост-докторски научен соработник во националната лабораторија „Лоренс Ливермор.“  Од јули 2004 година, Каи постанува доцент во одделот за машинско инженерство при Стенфордовиот универзитет, а од септември 2011 година е избран во звањето вонреден професор.  Каи раководи со Лабораторијата за микро- и наномеханика. 

## Професионални организации
Веј Каи е член на неколку професионални друштва во неговата струка: 

*Американското јадрено друштво
*Американското друштво на физичари
*Друштвото за истражување на материјалите
* Алфа Ни почесното здружение на Американското јадрено друштво
* Сигма Кси почесното здружение за научно истражување

## Награди и признанија
Каи е добитник на бројни признанија за неговата научно-истражувачка дејност. Меѓу најбитните се вбројуваат:

* Претседателската награда за научници и инженери на почетокот од своите кариери (2004) 
* Наградата за млади истражувачи „Хјуз“ на Американското друштво на машински инженери (2013) 

## Авторска дејност
Професорот Каи има објавено бројни научни трудови, поглавја, прегледи и коментари во научни списанија со висок импакт фактор.  Меѓу другото, тој е и автор односно уредник на две книги: „Компјутерски симулации на дислокации“ (2006)  и „Несовршености во кристални цврсти тела“ (2016). 

## Библиографија

Категорија:Американски научници
Категорија:Кинески научници
Категорија:Американци со кинеско потекло
Категорија:Професори на Стенфордовиот универзитет
G 208-44/208-45

**GJ 1245** (**Глизе 1245**) — двојна ѕвезда со составници **G 208-44** и **G 208-45**, на рстојание од 14 светлосни години, релатвно блиску до Сончевиот Систем. G 208-44 самата по себе е блиска двојна ѕвезда од црвени џуџиња, додека пак G 208-45 е исто така црвено џуџе. GJ 1245 е 37-от најблискиот ѕвезден систем до Сончевиот Систем, сместен во соѕвездието Лебед.  GJ 1245 A и B се активни блескави ѕвезди, и парот заеднички се означува со ознаката  V1581 Лебед.

Поголемата од трите ѕвезди, G208-44 A (GJ 1245 A) е само со 11% од масата на сончевата маса. Од другите две ѕвезди, G 208-44 B (GJ 1245 C), е поблиску до ѕвездата A на растојание од 8 ае; и е со маса 7% од Сончевата маса. Третата ѕвезда, GJ 1245 B, е на растојание од 33 ае од ѕвездата A, и е 10% од Сончевата маса; и би била светла колку Венера гледана од Земјата кога е набњудуван од ѕвездата A.

## Поврзано
* Список на најблиски ѕвезди

## Наводи

## Дополнителна литература
*
*
*
* Table with parallaxes.

## Надворешни врски
* http://jumk.de/astronomie/near-stars/v1581-cygni.shtml
* http://www.answers.com/topic/list-of-nearest-stars?cat=travel
* http://www.richweb.f9.co.uk/astro/nearby_stars.htm

Категорија:Месен Меур
Категорија:Троѕвезди
Категорија:Лебед (соѕвездие)
1245
Лебед, V1581
Категорија:Црвени џуџиња
Категорија:Движечка група Голема Мечка
Категорија:Црвени џуџиња од главната низа
Marvel Comics

**Марвел комикс** (англиски: *Marvel Comics)* — бренд име и примарен отпечаток на Marvel Worldwide Inc., порано Marvel Publishing, Inc. и Marvel Comics Group, издавач на американски стрипови филмови и сродни медиуми. Во 2009 година, компанијата „Волт Дизни" ја купи  „Марвел ентертејнмент", матичната компанија на Марвел во светот.

Марвел започна во 1939 како навремени стрипови, [2] и до 1951 генерално стана познат како Атлас Комикс. Ерата на Марвел започна во 1961 година, годината кога компанијата го лансираше The Fantastic Four и други суперхеројски титули создадени од Стив Дитко, Стен Ли, Џек Кирби и многу други. Марвел бил користен во текот на годините, но за време на неколку години се зацврстил како единствен бренд на компанијата.
Марвел брои меѓу неговите ликови како добро познати суперхерои како Човек-пајак, Хулк, Железниот Човек, Тор, Капетан Америка, Вулверин, Дердевил, Казнувачот и Сребрениот Сурфер, и  тимови како Одмаздници, X-Men, Fantastic Four , Avengers и Чуварите на галаксијата,Defenders, вклучувајќи ги Doctor Doom,, Magneto,Ultron Doctor Octopus,Green Goblin,Red Skull,Локи,Thanos ,Venom,Mandarin,Galactus,Apocalypse. Повеќето измислен ликови на Марвел работат во една единствена реалност позната како Универзумот на Марвел, каде што повеќето локации ги одразуваат реалните места; многу главни ликови се засновани во Њујорк.  
 
### Филмови

### Тв серии

### Анимирани филмови

### Анимирани LEGO MARVEL филмови

### Анимирани телевизиски серии

## Наводи

Категорија:Marvel Comics
Пожега (Србија)

мини|десно|Центарот на градот
**Пожега** — град и општина во Златиборскиот округ во Западна Србија. Бројот на жители во градот е 13,153, додека во општината е 29,638.

За време на СФР Југославија, градот бил нарекуван **Ужичка Пожега**, за да се разликува од Славонска Пожега, која денес се наоѓа во Хрватска.

Категорија:Градови во Србија
ПУ „Јоаким Крчовски“ - Огут

**Основно училиште „Јоаким Крчовски“** (официјално: **Подрачно основно општинско училиште „Јоаким Крчовски“ - Огут**; скратено: **ПООУ „Јоаким Крчовски“**) — подрачно основно училиште во селото Огут, составен дел на истоименото училиште од градот Крива Паланка.

Училиштето е именувано по првиот македонски просветител Јоаким Крчовски.

## Местоположба

Објектот на училиштето се наоѓа во самото село Огут.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Наводи

Категорија:Основни училишта во Општина Крива Паланка
Огут
Категорија:Огут
Огутска Река

**Огутска Река** — река во Македонија, која поминува низ селото Огут.

Реката подоцна се влева во Лешничка Река, која тече низ Србија и истата се влева во Пчиња.

## Поврзано
* Огут
* Лешничка Река

## Надворешни врски

Категорија:Огут
Категорија:Реки во Македонија
HAT-P-17

**HAT-P-17** — портокалово џуџе на растојание од 92,6 парсеци или 302 светлсони години од Земјата. Има маса од околу . И во нејзина орбита има две планети, HAT-P-17b и HAT-P-17c, и двете забележани во 2012 година. Потрагата по ѕвезда сопатник користејќи ја адаптивната оптика при опсерваторијата ММТ била негативна. Кандидат придружник беше забележан со спектроскопска потрага во високоразделното К-подрачје на инфрацрвениот спектар снимен од Кековата опсерваторија.

## Планетарен систем

Во 2012 година забележан е повеќепланетарен систем кој се состои од две планети во премин врел Сатурн во занесена орбита и шпланета налик на Јупитер во надворешната орбита. Планаетата во премин HAT-P-17b е забележана од страна на проектот HATNet користејќи телескопи од Хаваи, Аризона и од Вајзовата опсерваторија во Израел. Била потврдена со мерењата на радијалната брзина при Кековата опсерваторија што исто така довело и до откривање на втората планета во многу подалечна орбита. Во 2013 година мерењата на радијалната брзина на Роситер-Меклафлиновиот ефект покажале дека аголот меѓу оската на вртење на ѕвездата и орбитата на планетата b е приближно 19°.

## Наводи

Категорија:Лебед (соѕвездие)
Категорија:Портокалови џуџиња
Категорија:Планетарни ситеми со две потврдени планети
Категорија:Променливи ѕвезди поради планетарни премини
Категорија:Вонсончеви планети откриени во 2010 година
KELT-9

**KELT-9** — ѕвезда од спектрален тип А во соѕвездието Лебед. Во орбита околу ѕведата е забележана една планета именувана како KELT-9b.

alt=A estrela kelt-9 e seu planeta kelt-9b|thumb|upright 1.2|Ѕвездата KELT-9 и нејзината планета KELT-9b

alt=A estrela kelt-9 e seu planeta kelt-9b|thumb|upright 1.2|Ѕвездата KELT-9 и нејзината планета KELT-9b

Категорија:Лебед (соѕвездие)
Категорија:Променливи ѕвезди поради планетарни премини
Категорија:Планетарни системи
KIC 9832227

**KIC 9832227** — систем од контактна двојна ѕвеззда во соѕвездието Лебед, на растојание од 1.940 ± 30 светлосни години. Се смета и за затемнувачка двојна ѕвезда со орбитален период околу 11 часа. Во 2017 година, беше предвидено дека системот ќе се спои во 2022,2 (± 0,6 година), создавајќи сјајна црвена нова (LRN) со привидна величина 2. Новата ќе може да се набљудува со голо око во период од еден месец. Спојувањето на двете ѕвездени јадра се предвидува дека ќе создаде нова, пожешка, помасивна ѕвезда на главната низа. Сепак, преразгледувањето на податоците во септември 2018 година откриле грешка во предвидувањата со што се утврдило дека нема да има спојување.

Периодот на промени кај KIC 9832227 се забележува како станува се покус од 2013 година, што довело до предвидување за спојување во 2022 година. Во септември 2018 година, беше објавено дека првичното предвидување било засновано на погрешни податоци со изместување од 12 часа во една од податочните низи. ова покажувало дека периодот всушност се зголемувал до 2008 година. Причината за промената во периодот останува непозната, но се помала е веројатноста дека системот ќе се спои во предвиденото време.

## Поврзано
* Сјајна црвена нова
* Ѕвезден судир

## Наводи

## Надворешни врски
*
*
*
*

Категорија:Лебед (соѕвездие)
Категорија:Променливи ѕвезди од типот на W Голема Мечка
J19291594+4637198
Категорија:Астрономски настани во блиска иднина
HAT-P-11

**HAT-P-11**,**GSC 03561-02092** — ѕвезда портокалово џуџе со висока металичност на растојание од околу 123 светлосни години во соѕвездието Лебед. Оваа ѕвезда се одликува со релативно големо сопствено движење. Со привидна величина од 9, што значи дека не е видлива за човековото око но може да се забележи со телескоп при ведри ноќи. Староста на оваа ѕвезда е проценета на 6,5 милијарди години.

Ѕбездата има голема површинска активност која пак создава ѕвездени дамки на површината.

## Планетарен систем

Во орбита на ѕвездата од страна на проектот HATNet е забележана вонсончева планета, со употреба на методот на премин, за која се верува дека е малку поголема од планетата Нептун.

Оаа планета е во орбита која не е во рамнината на вртежната оска на ѕвездата. Системот е сплосната при 100°. Овој планетарен систем бил во полето на набљудување на вселенското летало Кеплер.

Промените во мерењата на радијалната брзина направени за да се потврди планетата даваат потврда за постоење на уште едно тело во системот. Ова беше потврдено во  2018 година кога беше забележана втората планета во орбита со орбитален период од приближно 9 години.

 

## Поврзано
* Проект HATNet
* Кеплер (мисија)

## Наводи

## Надворешни врски
* 

Категорија:Лебед (соѕвездие)
Категорија:Портокалови џуџиња
Категорија:Променливи ѕвезди поради планетарни премини
Категорија:Планетарни системи
3
Категорија:HIP-објекти
Категорија:Тела од Бонскиот преглед
Категорија:Планетарни ситеми со две потврдени планети
Избори за Уставотворно собрание на Кралството СХС во 1920

**Избори за Уставотворно собрание** биле одржани во Кралството на Србите, Хрватите и Словенците на 28 ноември 1920 година. На изборите победила Демократската партија, освојувајќи 92 пратенички места од вкупно 419.

## Заднина
[мини|лево|Повик да се гласа за [Народна радикална партија|Радикалите]]
Сè додека не бил донесен Уставот на Кралството СХС, во секојдневната политичка пракса владата се повикувала на поедини решенија од Уставот на Кралството Србија. Државноправниот провизориум е резултат на фактот што уставотворното собрание сѐ уште не донело нов устав за новата обединета држава. Општо изборно право било предвидено со Крфската декларација кое претходно постоело во Србија. На подрачјето на Кралството СХС биле наследени шест различни законодавства (србијанско, црногорско, турско, австриско, унгарско и законодавството на просторот на Босна и Херцеговина).

Додека Демократската партија била на власт, на кралот му бил доставен Указ со кој му било предложено распуштање на Привременото народно претставништво и распишување на избори за Уставотворно собрание. Кралевото одбивање да ги исполни барањата од Указот довело до оставка на Давидовиќ. Во текот на мандатот на Весниќ конечно биле решени споровите со соседните држави, со што дефинитивно биле решени утврдените граници на Кралството. Тоа било предуслов за создавање на изборни единици. Официрите, подофицирите и војниците немале право на глас. Право на избор имал секој маж со навршени 21 година, државјанин на Кралството кој најмалку 6 месеци престојувал во општината каде што живеел. Поради големиот број на неписмени, се гласало со куглици.

## Резултати

 Од 39 места добиени од Сојузот на земјоделци-Самостојна селанска партија, 30 биле освоени од Сојузот на земјоделци и 9 од Самостојната селанска партија.

 Од 13 места добиени од Буњевачко-шокачка партија-Хрватска народна партија, 9 биле освоени од Хрватската народна партија и 4 од Буњевачко-шокачката партија.

## Наводи

Категорија:Избори во Југославија
HAT-P-7

**HAT-P-7** — ѕвезда од спектрален тип F на растојание од околу 1.100 светлосни години во соѕвездието Лебед. Со привидна величина од 10,5, не може да се види со човековото око, но може со телескопи при ведри ноќи.

## Планетарен систем
Оваа ѕвезда има една позната планета, HAT-P-7b. Оваа ѕвезда и нејзиниот планетарен систем биле во првичното поле на набљудување на вселенското летало Кеплер.

 

## Поврзано
* Проект HATNet
* Кеплер (мисија)

## Наводи

## Надворешни врски
* 

Категорија:Лебед (соѕвездие)
Категорија:Ѕвезди од главната низа од типот F
Категорија:Планетарни системи
Категорија:Променливи ѕвезди поради планетарни премини
2
Категорија:Планетарни системи со една потврдена планета
Допирка

Црна крива и црвена допирка|мини
**Допирка** или **тангента** ( - допира) — права во геометријата која во дадена точка допира крива. Пример за допирки се железничките шини, кои тркалата на возовите ги допираат во по една точка. Допирката и кривата во точката на допир имаат ист правец.

Во случај на круг, сите прави во иста рамнина можат да бидат пресечки, допирки или пасанти – зависно од тоа дали со кружницата имаат две, една или ниедна заедничка точка. Допирката на кружница е нормална на полупречникот кој одговара на точката на допир.

За дадена крива на реална функција  f , допирката  t  во точката  P \,(x_0 \, | \, f(x_0)) претставува правец кој има ист наклон како и функцијата. Тој наклон претставува први извод на функцијата  f  во точката   x_0 , кој се запишува како  f \, (x_0). Оттука, апроксимираната вредност во околината е:

: y \, = \, f(x_0) + f'(x_0) \cdot (x-x_0) .

Допирката е најприближна линеарна апроксимација на функцијата  f  во точката на допир  x_0  :

: f(x) \, \approx \, f(x_0) + f'(x_0) \cdot (x-x_0) за  x \, \approx \, x_0

## Диференцијална геометрија
Математичката крива \mathbb{R}^n е дефинирана во реалниот интервал  [a, b]  со функцијата \gamma:\,[a, b]\to\mathbb{R}^n. Нека \gamma (t_0)\, (са t_0 \in [a,b]) е една точка на кривата. Тогаш првиот извод на функцијата \gamma во точката t_0 (исто така \gamma\,'(t_0)\,) се нарекува вектор на допирката.

## Наводи

## Надворешни врски

* 
* 
* Tangent to a circle With interactive animation
* Tangent and first derivative — An interactive simulation

Категорија:Геометрија
Категорија:Диференцијална геометрија
Категорија:Математичка анализа
Категорија:Елементарна геометрија
Категорија:Аналитичка геометрија
Категорија:Зборови што ги нема во ТРМЈ
KIC 11026764

**KIC 11026764** — ѕвезда жолто џуџе од главната низа чии одлики биле определени од страна на вселенскот летало Кеплер поради нејзината сличност со Сонцето. Полупречникот изнесува 2,18 пати од оној на Сонцето ие со старост од 5,94 милјарди години, малку постара од Сонцето.

## Наводи

Категорија:Лебед (соѕвездие)
Категорија:Жолти џуџиња
BD+48 2882
Категорија:2MASS-објекти
KOI-74

мини|KOI-74
**KOI-74** () — затемнувачка двојна ѕвезда во соѕвездието Лебед. првичната ѕвезда е од спектрален тип А со температура од 9400 K. Се наоѓа во подрачјето на набљудување на вселенското летало Кеплер и било определено дека во својата орбита има придружник које значително помал и поврел од првичната ѕвезда.

## KOI-74b

**KOI-74b** е жешка компактна ѕвезда во орбита околу  KOI-74. Била забележана во 2010 година од стрена на вселенското летало Кеплер и се пројавил интерес за истата поради нејзината мала големина (нејзиниот полупречник е 4,3% од Сончевиот полупречник) и висока температура од 13.000 K . Орбитата на KOI-74b околу матичната ѕвезда изнесува 5,18875 денови. Анализата на релативистичкото засилување на светлината во податоците на Кеплер укажува дека најверојатно станува збор за маломасено бело џуџе со маса од приближно 0,22 сончеви маси, остаток од поранешна фаза на пренос на маса во двојниот систем кога телото поминало низ фазата на џин.

## Поврзано
*KOI-81
*Занимливо Кеплерово тело

## Наводи

Категорија:Ѕвезди од главната низа од типот A
Категорија:Лебед (соѕвездие)
Категорија:Затемнувачки двојни ѕвезди
Категорија:Бели џуџиња
74
KOI-81

**KOI-81** — затемнувачка двојна ѕвезда во соѕвездието Лебед. Примарната ѕвезда во доцен развој е од спектрален тип B или ѕвезда во почетен развој од спектрален тип А со температура од 10.000 K. Се наоѓа во подрачјето на набљудување на вселенското летало Кеплер и се утврдило дека во орбита има помало и потопло тело од примарната ѕвезда.

## KOI-81b
**KOI-81b** е жешка компактна ѕвезда во орбита околу KOI-81. била забележана во 2010 година од страна на вселенското летало Кеплер и за истата постоел интерес поради малата големина и високата температура од 17.000 K. Орбиталниот период на KOI-81b околу матичната ѕвезда изнесува 23,8776 денови. Анализата на релативистичките ефекти во светлинската крива укажуваат дека станува збор за маломасено бело џуџе со маса приближно од 0,3 сончеви маси, остаток од поранешна фаза на пренос на маса во двојниот систем кога телото поминало низ фазата на џин.

## Поврзано
*KOI-74
*Занимливо Кеплерово тело

## Наводи

Категорија:Лебед (соѕвездие)
Категорија:Затемнувачки двојни ѕвезди
Категорија:Бели џуџиња
81
Категорија:Ѕвезди од главната низа од типот B
Хироки Абе

мини|Хироки Абе
 **Хироки Абе** (安 部 裕 葵, роден на 28 јануари 1999) — јапонски професионален фудбалер кој игра како напаѓач за шпанскиот клуб ФК Барселона Б.

## Кариера

### Клупска
Во јули 2019 година, тој преминал во Барселона Б. 

### Меѓународна
На 24 мај 2019 година, Абе е повикан од Јапонскиот тренер Хаџиме Мориасу да настапи на Копа Америка во Бразил. Тој дебитирал на 17 јуни 2019 година во натпреварот против Чиле, кој влегол како замена за Шоја Накаџима во 66-та минута.

## Клупска статистика

## Почести

### Клуб

; Кашима Антлерс

* АФК Лига на Шампиони : 2018

### Поединечно

* Ј. Лига дебитант на годината : 2018

## Настапи

Категорија:Јапонски фудбалери
Категорија:Живи луѓе
Категорија:Родени во 1999 година
KOI-256

**KOI-256** — двојна ѕвезда со местоположба во соѕвездието Лебед приближно на растојание од  од Земјата. Иако набљудувањата од вселенското летало ''Кеплер'' укажувале дека системот содржи џиновска вонсончева планета во орбита околу црвеното џуџе, подоцнежните истражувања утврдиле дека KOI-256 е двоен сситем од црвено џуџе и бело џуџе.

## Име

Акронимот „KOI“ значи *[[занимливо Кеплерово тело]]* и означува дека ѕвездата била каталогизирана од страна на  вселенското летало ''Кеплер'', за време на неговата потрага за вонсончеви планети во премин пред матичните ѕвезди. Бројот „256“ е редниот број на ѕвездата.

## Особености

Првичните набљудувања на мисијата *Кеплер* укажувале на црвено џуџе со маса од , полупречник од , и температура од 3.639 K. За планетарниот кандидат се проценувало дека има маса од , полупречник од , орбитален период од 1,38 денови, температура од 1160 K, и голема полуоска од 0,021 астрономски единици. Понатамошните истражувања од страна на Мјурхед *et al.* (2012) ги преразгледале параметрите на планетарниот кандидат и добиле полупречник од , температура од 726 K и голема полуоска од 0,016 ае.

Мјурхед *et al.* (2013) извршиле дополнителни набљудувања со Хејловиот телескоп при Паломарската опсерваторија. Користејќи метод на радијална брзина за да се забележат вонсончевите планети, екипата на Мјурхед забележала дека црвеното џуџе премногу се ниша за во орбита да има планета, и поверојатно е дека е под влијание на бело џуџе. Користејќи ултравиолетови податоци од вселенското летало GALEX, се забележало дека црвеното џуџе е особено активно, понатамошно потврдувајќи дека растројувањата се создадени од бело џуџе. екипата ги преразгледала податоците од *Кеплер*, и забележале дека кога белото џуџе ќе поминело пред црвеното џуџе, светлината на црвеното џуџе забележително се искривувала и засјајувала, ефект познат како гравитациска леќа. Иако е малку поголемо од Земјата, белото џуџе има толку голема маса што поголемото црвено џуџе е во орбита околу помалиот придружник.

Со новите набљудувања, се утврдило дека црвеното џуџе има маса од , полупречник од  и температура од . Белото џуџе има маса од ,полупречник од  и температура од .

## Наводи

Категорија:Астрономски објекти откриени во 2009 година
Категорија:Лебед (соѕвездие)
Категорија:Затемнувачки двојни ѕвезди
256
J19004443
Категорија:Астрономски тела откриени во 2009 година
Категорија:Црвени џуџиња од главната низа
Категорија:Бели џуџиња
KPD 1930+2752

**KPD 1930+2752** — двоен ѕвезден систем кој вклучува ѕвезда бело-сино подџуџе и веројатно бело џуџе со релативно голема маса. Поради природата на астрономскиот систем, е потенцијален кандидат за супернова од типот Ia, вид на супернова кој настанува кога белото џуџе ќе привлеќе доволно голема маса материја за да се доближи до Чандрасекаровата граница, точка при која електронскиот одродувачки притисок нема да биде доволен за да ја поддржува неговата маса. Сепак, пред сето ова ќе имаме соединување на јаглеродот, ослободувајќи доволно енергија за да се надмине силата на гравитација која ја држи ѕвездата, што ќе доведе до појава на супернова.

Вкупната маса на двојниот систем ја поминува Чандрасекаровата граница, правејќи го овој систем еден од најверојатните кандидати за кој се знае дека ќе создадат во иднина супернова од типот Ia.

## Поврзано
IK Пегаз

## Наводи

Категорија:Лебед (соѕвездие)
Категорија:Двојни ѕвезди
Лебед, V2214
Категорија:Бели џуџиња
Категорија:Подџуџиња од типот B
Категорија:2MASS-објекти
Кројцфелд-Јакобова болест

алт=MRI на спорадични CJD|мини|MRI на спорадични CJD
**Кројцфелд&ndash;Јакобова болест** е фатално дегенеративно заболување на мозокот. Раните симптоми вклучуваат проблеми со меморијата, промени во однесувањето, слаба координација, и визуелно нарушување. Подоцна се јавуваат деменција, неволеви движења, слепило, слабост и кома. Околу 70% од пациентите умираат после една година од поставување на дијагнозата.

Болеста ја предизвикуваат белковини познати како приони.

Не постои специфичен третман за болеста. Опиоидите може да помогнат при болка, а клоназепамот или натриум валпроатот може да помогнат кај неволеви движења.

## Наводи

## Надворешни врски

Категорија:Невродегенеративни болести
Категорија:Ретки болести
N6946-BH1

**N6946-BH1** — исчезнувачки црвен суперџин во галаксијата, NGC 6946, на северната граница на соѕвездието Лебед. Ѕвездата имала 25 пати поголема маса од сонцето и е на растојание од 20 милиони светлосни години од Земјата. Во март па сè до мај 2009 година нејзиниот болометриски сјај се зголемила за најмалку милион пати од сјајноста на Сонцето, и до 2015 година не можела да се забележи со оптички инструменти. Во средно и близу инфрацрвено сè уште може да се забележи тело, сепак, и тоа ја губи сјајноста со стапка пропорционална на t−4/3. Сјајноста не била доволна за да стане супернова, па затоа е наречена неуспешна супернова.

Координатите на ѕвездата биле ректасцензија  и деклинација . Сјајноста на ѕвездата, според привидната величина во различни подрачја на бои ма 2 јули 2005 година се: R = 21, V = 21, B =  22, U =  23. Пред да дојде до избликот на сјајност ѕвездата беше околу 100.000 посветла од Сонцето. По избликот на сјајност, таа не можела да се забележи во видливото подрачје и нејзинот сјај во инфрацрвеното подрачје се намалил за 5000 пати.

Една претпоставка е дека јадрото на ѕвездата колабирало и станало црна дупка. Материјата која колабирала создала изблик на неутрина што ја намалило вкупната маса на ѕвездата за дел од процент. Ова предизвикало ударниот бран кој избил од површината на ѕвездата, направил  таа да биде посјајна. По идејата дека црните дупки се создаваат по експлозии на супернови, имало повеќе докази кои укажувале за таквата судбина на N6946-BH1, која директно колабирала во црна дупка.

Набљудуваните супернови од тип II не потекнуваат од ѕвезди чии почетни маси се поголеми од околу , и стапката со која се создаваат масивни ѕвезди значително ја надминува онаа на експлозии на супернови. очекувањата се дека нешто друго се случува со овие дополнителен број на големи ѕвезди. неуспешните супернови и создавањето на црни дупки е едно од понудените решенија на проблемот. Ако овој настан навистина е создавање на црна дупка, ќе биде првпат да се создаде црна дупка во период кога тоа создавање е набљудувано.

## Наводи

## Надворешни врски
* N6946-BH1  Giant Star Becomes A Black Hole Right Before Our Eyes!

Категорија:Ѕвезди во NGC 6946
Категорија:Суперџинови
Категорија:Астрономски тела откриени во 2015 година
Категорија:Лебед (соѕвездие)
Категорија:Вонгалактички ѕвезди
Категорија:Суперџинови од типот M
PSR J2032+4127

**PSR J2032 + 4127** (**J2032**) — пулсар во придружба на масивна  B(e)-ѕвезда именувана како **MT91 213** (или **2MASS J20321312 + 4127243** ). Системот е со местоположба во соѕвездието Лебед на растојание од околу 1,4 kpc (~ 4570 с.г. ) од Сонцето. Системот е припадник на ѕвезденото здружение Лебед OB2.

Се очекува дека двете ѕвезди во почетокот на 2018 година ќе создадат високоенергетска појава.

## Наводи

## Надворешни врски
*Astronomers Predict Fireworks from Rare Stellar Encounter in 2018 NASA
*Coming Soon: Closest Approach - movie-style "preview" video from NASA about the far-ranging explorations expected during close encounter in 2018

Категорија:Пулсари
Категорија:Лебед (соѕвездие)
Иван Јастребов

**Иван Јастребов** () (1839—1894) бил руски историчар, етнограф и дипломат. Се школувал во Астрахањската богословија и во Казањската духовна академија.

Дипломатската кариера ја започнал во 1864 година кога стапил на служба во Министерството за надворешни работи. Работел во руското дипломатско претставништво во Цариград, потоа во рускиот конзулат во Скадар, бил руски вицеконзул во Призрен и Јанина. Бил руски генерален конзул во Солун (1886-1894).

Со собирање етнографски и културно-историски материјали започнал по одењето во Скадар како службеник во Рускиот конзулат, а оваа дејност ја продолжил и како руски вицеконзул во Призрен. Објавува голем број прилози во „Гласник“ на Српското учено друштво, поврзани со историјата на српската црква, а дава и податоци за населението, за разни легенди и преданија. Етнографски материјал има и во „Стара Србија и Албанија“ (објавена посмртно). Негово најзначајно дело со србофилска ориентација е зборникот Обычаи и песни турецкихЪ СербовЪ, во која фолклорниот материјал од Дебарско е запишан од Васил Апостолов Икономов (подоцна објавен во збирката од 1893 г.). Објавениот материјал од Македонија предизвикува долга и остра српско-бугарска дискусија во периодичните изданија во Русија и на Балканот за историското минато, етно-културниот и јазичниот карактер на населението во Македонија.

Категорија:Руски дипломати
Категорија:Носители на Орденот на Свети Сава
Категорија:Странски членови на Српската академија на науките и уметностите
Категорија:Родени во 1839 година
Категорија:Починати во 1894 година
W75N(B)-VLA2

**W75N(B)-VLA2** — масивна протоѕвезда на растојание од околу 4.200 светлосни години од Земјата, и со маса 8 пати поголема и сјајност 300 пати поголема од онаа на Сонцето, набљудувана во 1996 и 2014 година од страна на Многу големата мрежа (VLA). Во 2014 година нејзиниот ѕвезден ветер се променил од компактен сферичен облик во поголем топлински, јонизирачки елиптичен облик,  со што се добил увид во многу раните фази на создавањето на масивните ѕвезди. Можејќи да се набљудува нејзиниот брз раст како што се случува е единтвена можност, според Хулб ван Лангевелде од Лајденскиот универзитет, еден од  авторите на трудот поврзан со ова тело.

Авторите на трудот сметаат дека  W75N(B)-VLA2 се создава во густа, гасовита околина, обиколена со тороид од прашина. Ѕвездата непосредно исфрла жежок јонизиран ветер веќе неколку години. Првично ветрот може да се шири во сите насоки создавајќи сферна обвивка, за подоцна да се судри со тороидот од прашина, каде успорува. Постои помал отпор на половите на тороидот па ветрот таму се движи побрзо, со што се добива издолжениот облик.

## Наводи

Категорија:Лебед (соѕвездие)
Категорија:Протоѕвезди
WR 134

**WR 134** — променлива Волф-Рајеова ѕвезда на растојание од  околу 6000 светлосни години од Земјата во соѕвездието на Лебед, опкружена со слаба меурчеста маглина, која е развеана од интензивното зрачење и брзиот ветар од ѕвездата. Таа е со полупречник пет пати поголем од полупречникот на Сонцето, но поради температурата над 63.000 К, таа е 400.000 пати посветла од Сонцето.

WR 134 е една од трите ѕвезди во Лебед забележана во 1867 година, која имала невообичаени спектри кои се состојат од интензивни оддавни линии, наместо нормални непрекинати  линии и  впивни линии. Ова е еден од првите членови на класата на ѕвезди кои подоцна се наречени Волф-Рајови ѕвезди (WR ѕвезди) по Чарлс Волф и Жорж Раје, кои го забележале нивниот необичен изглед. Станува збор за член на азотната секвенца на WR-ѕвезди, додека другите две ( WR 135 и WR 137 ) се и членови на јаглеродната секвенца, кои исто така имааат OB придружници. WR 134 има спектар со оддавност N III и N IV која е два до пет пати посилна од N V, што доведува до одредување на спектралниот тип WN6. Спектарот исто така покажува силни оддавности на He II  и послаби линии на He I и C IV .

WR 134 се класифицира како затемнувачка променлива ѕвезда од типот на Алгол и има ознака V1769 Лебед, но промената не е строго периодична и промените на сјајноста се случуваат во временски периоди од неколку часови до денови. Неколкупати е испитано дали постојат придружници. Морел објавил примарен период од 2,25 денови, но сметал дека промените се должат на вртежна модулација, а не на можноста од постоење на придружник. Рустамов наведува на орбитален период од 1,887 денови со можен придружник  К-М џуџе, но со дополнителни оптички промени.

Од WR 134 се оддаваат тврди и меки рендгенски зраци, но изворите не се целосно објаснети. Оддавањето не се совпаѓа со ниедна ѕвезда со таа температура, што е пак недоволно за судири меѓу ветровите помеѓу двете топли ѕвезди, и секој компактен извор, како што е неутронска ѕвезда или ладно џуџе, би биле во невозможна орбита.

WR 134 е за помалку од еден степен подалеку од WR 135 и се верува дека двете се наоѓаат на приближно исто растојание од Земјата во рамките на здружението на ѕвезди Лебед OB3. Двете ѕвезди се сместени  во обвивка на водород за кој се смета дека е зафатена од меѓуѕвездената средина кога едната или двете ѕвезди биле на главната низа. Обвиката има пречник од четириесет парсеци и содржи водород со маса од околу . Не е познато која од двете ѕвезди е причината за создавањето на обвивката.

## Наводи

## Надворешни врски
* 
* Wolf Rayet shells
* NOAO page

Категорија:HIP-објекти
Категорија:Алголски променливи ѕвезди
Категорија:HD-објекти
Категорија:Тела од Бонскиот преглед
Категорија:Променливи ѕвезди со ознаки
Категорија:Волф-Рајеови ѕвезди
Категорија:Лебед (соѕвездие)